钦定古今图书集成/明伦汇编/官常典/第534卷 > 陈桓
## 钦定古今图书集成/明伦汇编/官常典/第534卷 > 陈桓

按《明外史蓝玉传》：“桓，濠人。从克滁、和，渡江，克集庆，先
登。从取宁国、金华，战龙江、彭蠡，收淮东、浙西，平中原，
累授都督佥事。洪武十四年，从傅友德征云南，与胡
海、郭英率兵五万，由永宁趋乌撒，道险隘。自赤河进
师，与乌撒诸蛮大战，败走之。再破芒部土酋，走元右
丞实卜，遂城乌撒，降东川、乌蒙诸蛮，进克大理，略定”
汝宁、靖宁诸州邑。师还，封普定侯，食禄二千五百石。
子世券，同靖宁侯征东川、龙海，俘获甚众。就令总制
诸军，屯田云南。还，坐党死。